મુલુંડ (ઈસ્ટ)માં આવેલી સૌ. લક્ષ્મીબાઈ ઇંગ્લિશ મિડિયમ સ્કૂલ ઍન્ડ જુનિયર કૉલેજના KG સેક્શનનાં બાળકોને ૧૫ ઑગસ્ટે સ્વાતંત્ર્યદિન નિમિત્તે ક્રાફ્ટવર્કમાં ભારતના નકશામાં તિરંગાનો કલર કરવાનું અસાઇનમેન્ટ આપવામાં આવ્યું હતું. આ અસાઇનમેન્ટમાં ચોંકાવનારી વાત એ છે કે ભારતનો અતિ મહત્વનો એવો કાશ્મીરનો ભાગ ભારતના નકશામાંથી ગાયબ હતો. એને લીધે પેરન્ટ્સ ઉશ્કેરાઈ ગયા હતા અને તેમણે આ બાબતનો તીવ્ર વિરોધ કર્યો હતો. જોકે પેરન્ટ્સની ફરિયાદ બાદ આ નકશાને રીકરેક્ટ કરીને સ્કૂલના શિક્ષકોએ ફરીથી કાશ્મીરના ભાગ સાથેનો નકશો વિદ્યાર્થીઓને પેઇન્ટિંગ માટે આપ્યો હતો.